ai4bharat/Pralekha huggingface dataset:
প্রধানমন্ত্রীরদপ্তর
মরিশাসের প্রধানমন্ত্রী, বাংলাদেশের প্রধানমন্ত্রী এবং মার্কিন রাষ্ট্রপতির সঙ্গে প্রধানমন্ত্রী নতুন দিল্লিতে তাঁর বাসভবনে দ্বিপাক্ষিক বৈঠক করবেন
নতুন দিল্লি, ৮ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী আজ সন্ধ্যায় নতুন দিল্লিতে তাঁর বাসভবনে মরিশাসের প্রধানমন্ত্রী প্রবীন্দ কুমার জগন্নাথ, বাংলাদেশের প্রধানমন্ত্রী শেখ হাসিনা এবং মার্কিন রাষ্ট্রপতি জো বাইডেনের সঙ্গে দ্বিপাক্ষিক বৈঠক করবেন।
এই বৈঠকগুলি ওই দেশগুলির সঙ্গে ভারতের দ্বিপাক্ষিক সম্পর্ক পর্যালোচনার এবং উন্নয়নমূলক সহযোগিতা আরও জোরদার করার সুযোগ দেবে বলে প্রধানমন্ত্রী শ্রী মোদী মন্তব্য করেছেন।
প্রধানমন্ত্রী তাঁর এক্স বার্তায় বলেছেন;
“আজ সন্ধ্যায় আমি আমার বাসভবনে তিনটি দ্বিপাক্ষিক বৈঠকের জন্য প্রতীক্ষা করছি। আমি মরিশাসের প্রধানমন্ত্রী @KumarJugnauth, বাংলাদেশের প্রধানমন্ত্রী শেখ হাসিনা এবং @POTUS @JoeBiden –এর সঙ্গে দেখা করব। এই বৈঠকগুলি ওই দেশগুলির সঙ্গে ভারতের দ্বিপাক্ষিক সম্পর্ক পর্যালোচনার এবং উন্নয়নমূলক সহযোগিতা আরও জোরদার করার সুযোগ দেবে।”
AC/SD/SKD
(
সামাজিকন্যায়ওক্ষমতায়নমন্ত্রক
কোভিড-১৯ এর কারণে লকডাউন চলাকালীন প্রবীণ নাগরিক এবং তাদের পরিচর্যাপ্রদানকারীদের জন্য পরামর্শ
নতুন দিল্লি, ১৬ এপ্রিল, ২০২০
সামাজিক ন্যায়বিচার ও ক্ষমতায়ন মন্ত্রক এবং স্বাস্থ্য ও পরিবার কল্যাণ মন্ত্রক ও দিল্লির এইমসের জেনেরিক মেডিসিন বিভাগ যৌথভাবে কোভিড-১৯ এর দরুন লকডাউন চলাকালীন প্রবীণ নাগরিক এবং তাদের পরিচর্যা প্রদানকারীদের জন্য একটি পরামর্শ বা উপদেশ তালিকা তৈরি করেছে।
রাজ্য / কেন্দ্রশাসিত অঞ্চলগুলির মুখ্য সচিবদের চিঠিতে একথা জানিয়েছেন সামাজিক ন্যায়বিচার ও ক্ষমতায়ন মন্ত্রকের সচিব শ্রী আর সুব্রামানিয়াম। তিনি বলেছেন যে ,৬০ বছর বা তার বেশি বয়সী প্রবীণ নাগরিক এবং বিশেষত চিকিৎসাধীন রয়েছেন এমন ব্যক্তিদের ক্ষেত্রে কোভিড -১৯ সংক্রমণের সম্ভাবনা সব থেকে বেশি ।তাই প্রবীণ নাগরিকদের জন্য কাজ করছে এমন প্রতিষ্ঠান এবং এনজিওদের মাধ্যমে সমস্ত জেলাতে এই পরামর্শগুলি ব্যাপকভাবে প্রচার করার আহ্বান জানিয়েছেন তিনি।
(CG/SS
স্বাস্থ্যওপরিবারকল্যাণমন্ত্রক
ব্রিটেনে সনাক্ত হওয়া সার্স-কোভ -২ ভাইরাসের নতুন রূপের প্রভাব বিস্তার রোধের প্রেক্ষিতে এবং মহামারীর উপর নজরদারি চালাতে স্ট্যান্ডার্ড অপারেটিং প্রসিডিওর জারি করেছে স্বাস্থ্য মন্ত্রক
নতুন দিল্লি, ২৩ ডিসেম্বর, ২০২০
ব্রিটিশ সরকার বিশ্ব স্বাস্থ্য সংস্থা-হু'কে জানিয়েছে যে সার্স-কোভ -২ এর একটি নতুন পরিবর্তনশীল প্রজাতি পাওয়া গেছে। ইউরোপীয় সেন্টার ফর ডিজিস কন্ট্রোল অনুসারে ভাইরাসটি আরও সংক্রামক এবং অল্প বয়সীদের জন্য বেশি ক্ষতিকারক বলে মনে করা হচ্ছে। নতুন ভাইরাসটিতে ১৭ টি পরিবর্তন পরিলক্ষিত হয়েছে। তবে স্পাইক প্রোটিনের সঙ্গে যুক্ত অঞ্চলে পরিবর্তনগুলি ভাইরাসটিকে আরও সংক্রামক এবং মানুষের মধ্যে ছড়িয়ে পড়া সহজ করে তুলছে।
এই প্রসঙ্গে সংক্রামক রোগ নিয়ন্ত্রণের জন্য স্বাস্থ্য মন্ত্রক একটি স্ট্যান্ডার্ড অপারেটিং প্রসিডিওর  জারি করেছে। গত ৪ সপ্তাহে  ব্রিটেন ভ্রমণ বা সেই দেশ হয়ে যারা যাত্রা করেছেন , সেইসব আন্তর্জাতিক যাত্রীদের জন্য প্রবেশ স্থানে বেশকিছু পদক্ষেপ গ্রহণের বিষয় এসওপি'তে বর্ণনা করা হয়েছে । এই এসওপি'তে কেবলমাত্র আরটি-পিসিআর পরীক্ষার কথা বলা হয়েছে ।
ব্রিটেন থেকে বিমান চলাচল অস্থায়ীভাবে ২৩ ডিসেম্বর থেকে ৩১ ডিসেম্বর বা পরবর্তী নির্দেশ পর্যন্ত স্থগিত করা হয়েছে। ২১ থেকে ২৩ ডিসেম্বরের মধ্যে ব্রিটেন থেকে ভারতে আগত বা ব্রিটেনের বিমানবন্দর হয়ে ভারতে আগত যাত্রীদের আরটি-পিসিআর পরীক্ষা করাতে হবে।নমুনা পরীক্ষায় ইতিবাচক ধরা পরলে স্পাইক জিনের ভিত্তিতে আরটিআই-পিসিআর পরীক্ষা করার পরামর্শও দেওয়া হয়ছে। পাশাপাশি সংশ্লিষ্ট রাজ্যের স্বাস্থ্য বিভাগের সঙ্গে সমন্বয় বজায় রেখে আক্রান্ত রোগীকে প্রাতিষ্ঠানিক বিভাজন সুবিধায় একটি পৃথক  বিভাগে রাখতে হবে। ভাইরাসটির সংশ্লেষ পরীক্ষা করার জন্য নমুনা পুনের জাতীয় ইনস্টিটিউট অফ ভাইরোলজি বা অন্য পরীক্ষাগারে পাঠানোর প্রয়োজনীয় ব্যবস্থা নিতে হবে। যদি সেই পরীক্ষায় সার্স-কোভ -২ এর নতুন পরিবর্তনশীল প্রজাতির অস্তিত্বের ইঙ্গিত পাওয়া যায়, তবে রোগীকে পৃথক বিচ্ছিন্ন অবস্থায় রাখা হবে এবং চিকিৎসা নিয়ম অনুযায়ী চিকিৎসা করতে হবে।
বিমানবন্দরে আরটি-পিসিআর পরীক্ষার ফল নেতিবাচক হলেও যাত্রীদের বিচ্ছিন্নভাবে বাড়িতেই থাকার পরামর্শ দেওয়া হয়ছে।বিমান বন্দরে আগত যাত্রীদের চেক-ইন এবং বিমানের অভ্যন্তরে এই এসওপি সম্পর্কে অবহিত করতে হবে।
গতএক মাসে ব্রিটেন থেকে আগত যাত্রীদের জেলা তদারকি আধিকারিকদের সঙ্গে যোগাযোগ করতে হবে ।
গত চার সপ্তাহে ব্রিটেন বা বাইরে আসা সমস্ত যাত্রীদের রাজ্য সরকার / ইন্টিগ্রেটেড ডিজিজ মনিটরিং প্রোগ্রাম বা সুসংহত রোগ নজরদারি কর্মসূচির আওতায় খোঁজখবর রাখতে হবে এবং পর্যবেক্ষণ চালাতে হবে। নিয়ম অনুযায়ী তাদের পরীক্ষা করতে হবে এবং ইতিবাচক ব্যক্তিদের সংস্পর্শে থাকা ব্যক্তিদের আলাদা পৃথক পৃথক কেন্দ্রে নজরদারির মধ্যে রাখতে হবে।
এসওপি সম্পর্কে বিস্তারিত জানতে ক্লিক করুন - https://www.mohfw.gov.in/pdf/SOPforSurveillanceandresponseforthenewSARSCov2variant.pdf
জাহাজচলাচলমন্ত্রক
পারাদ্বীপ বন্দরে বৃহদায়তন জাহাজের সাহায্যে পণ্য ওঠানামার কাজের জন্য বন্দরের পশ্চিম ডক সরকারি বেসরকারী অংশীদারিত্বে ‘বিল্ড, অপারেট ও ট্রান্সফার’ -র মাধ্যমে নির্মাণ , বন্দরের নানা সুযোগ-সুবিধা ও নাব্যতা বৃদ্ধির প্রস্তাবকে কেন্দ্রীয় মন্ত্রিসভার অনুমোদন
নতুনদিল্লী, ৩০ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি পারাদ্বীপ বন্দরে বৃহদায়তন জাহাজের সাহায্যে পণ্য ওঠানামার কাজের জন্য বন্দরের পশ্চিম ডক সরকারি বেসরকারী অংশীদারিত্বে ‘বিল্ড, অপারেট ও ট্রান্সফার’ -র মাধ্যমে নির্মাণ , বন্দরের নানা সুযোগ-সুবিধা ও নাব্যতা বৃদ্ধির প্রস্তাবকে অনুমোদন দিয়েছে।
আর্থিক প্রভাব :
এই প্রকল্পের জন্য ব্যয় হবে ৩০০৪.৬৩ কোটি টাকা। পশ্চিম ডকের বিওটি-র মাধ্যমে নির্মাণে খরচ হবে ২০৪০ কোটি টাকা। বন্দরের নাব্যতা বৃদ্ধিতে ৩৫২.১৩ টাকা ব্যয় হবে। পারাদ্বীপ বন্দরের প্রকল্পের পরিকাঠামো গড়ে তোলার জন্য ৬১২.৫ কোটি টাকা বিনিয়োগ করা হবে।
বিস্তারিত পরিকল্পনা :
পশ্চিম ডক নির্মাণের ফলে বড় বড় জাহাজ এই বন্দরে পণ্য পরিবহণ করতে পারবে। ‘বিল্ড, অপারেট ও ট্রান্সফার’-এর মাধ্যমে এই প্রক্রিয়ায় ২টি পর্বে বার্ষিক ১২.৫ মিলিয়ন টন অর্থাৎ চূড়ান্ত পর্যায়ে ২৫ মিলিয়ন টন পণ্য ওঠানো নামানোর ক্ষমতা তৈরি হবে। সংশ্লিষ্ট সংস্থাটিকে ৩০ বছরের মেয়াদে এই পণ্য ওঠানো-নামানোর দায়িত্ব দেওয়া হবে। পারাদ্বীপ বন্দর কর্তৃপক্ষ প্রকল্পের পরিকাঠামো তৈরিতে সাহায্য করবে।
প্রকল্প রূপায়ণের কৌশল ও লক্ষ্য :
এই প্রকল্পটি বিওটি-র মাধ্যমে বাস্তবায়িত হবে। প্রয়োজনীয় পরিকাঠামো গড়ে তুলতে বন্দর কর্তৃপক্ষ সব রকমের সাহায্য করবে।
প্রভাব :
এই প্রকল্প চালু হলে কয়লা এবং চুনাপাথর আমদানি করতে সুবিধা হবে। এছাড়াও পারাদ্বীপ বন্দর সংলগ্ন বিভিন্ন ইস্পাত কারখানায় উৎপাদিত পণ্য সামগ্রী আরও সহজে রপ্তানী করা যাবে। বন্দরের ক্ষমতা বৃদ্ধি করলে জাহাজের ভিড় কমবে, কয়লা আমদানি সস্তা হবে ও বন্দর সংলগ্ন অঞ্চলে শিল্প ভিত্তিক অর্থনীতিতে জোয়ার আসবে। এর ফলে কর্মসংস্থানের সৃষ্টি হবে।
পশ্চাদপট :
পারাদ্বীপ বন্দর কর্তৃপক্ষ কেন্দ্রের অধীনস্থ একটি সংস্থা। ১৯৬৩ সালের আইন অনুসারে এর নির্মাণ শুরু হয়। ১৯৬৬ সালে এই বন্দর দিয়ে মালপত্র ওঠা-নামার কাজের সূচনা হয়। মূলত লৌহ আকরিক রপ্তানী করাই এর উদ্দেশ্য ছিল। কিন্তু গত ৫৪ বছরে এই বন্দর বিভিন্ন পণ্য সামগ্রী আমদানি-রপ্তানীর ক্ষমতা অর্জন করেছে। এখান থেকে আকরিক লোহা, ক্রোম, অ্যালুমিনিয়াম, সারের মূল উপাদান, বিভিন্ন ইস্পাতের সামগ্রী ও কন্টেনার ওঠা-নামার কাজ শুরু হয়।
কোকিং কোল ও বিভিন্ন ধাতু গলানের জন্য প্রয়োজনীয় উপাদান এই বন্দরের মধ্য দিয়ে আমদানি করা হয়। বন্দর সংলগ্ন ইস্পাত কারখানাগুলিতে উৎপাদিত সামগ্রী এখান দিয়ে রপ্তানীতে সুবিধার জন্য বন্দরের ক্ষমতা বৃদ্ধি জরুরি হয়ে পরেছিল।
আবাসনএবংশহরাঞ্চলেরদারিদ্র্যদূরীকরণমন্ত্রক
স্বচ্ছতা অ্যাপের মাধ্যমে দেড় লক্ষেরও বেশি কোভিড সংক্রান্ত সমস্যার সমাধান হয়েছে- অতিরিক্ত নটি বিষয়কে রেখে নতুন করে অ্যাপটি চালু করা হয়েছে
প্রধানমন্ত্রী আবাস যোজনায় এ পর্যন্ত ১.০৯ কোটি গৃহের অনুমোদন- বিভিন্ন পর্যায় ৭০ লক্ষ গৃহ নির্মাণ কাজ চলছে, হস্তান্তর করা হয়েছে ৪০ লক্ষ গৃহ
নতুন দিল্লি, ১১ জানুয়ারি, ২০২১
নগর কেন্দ্রিক বিনিয়োগের পরিমাণ গত ছয় বছরে ৬২৭ শতাংশ বৃদ্ধি পেয়েছে। নগর উন্নয়নের পাশাপাশি নাগরিক স্বাচ্ছন্দ বজায় রাখার ক্ষেত্রে সরকার ১২ লক্ষ কোটি টাকা খরচ করেছে। যা ২০০৪ থেকে ২০১৪ পর্যন্ত ছিল ১.৫ লক্ষ কোটি টাকা। কোভিড জনিত অতিমারি পরিস্থিতিতে মন্ত্রকের পক্ষ থেকে বিভিন্ন পদক্ষেপ গ্রহণ করা হয়েছে এবং তা কার্যকর করা হয়েছে।
স্বচ্ছতা- এমওএইচইউএ অ্যাপের মাধ্যমে দেড় লক্ষেরও বেশি কোভিড জনিত অভিযোগের সমাধান করা হয়েছে।
অমরুত মিশনের মাধ্যমে জনস্বাস্থ্য ও স্বাস্থ্যবিধি পালনের উদ্দেশ্য নিয়ে সারা দেশ জুড়ে ১৫ লক্ষ পানীয় জলের সংযোগ দেওয়া হয়েছে। এছাড়াও ন লক্ষ নিকাশি সংযোগ দেওয়া হয়েছে।
প্রধানমন্ত্রী স্বানিধি প্রকল্পের মাধ্যমে কোভিড জনিত পরিস্থিতিতে জীবিকা নির্বাহের জন্য রাস্তায় হকারি করেন এরকম ৫০ লক্ষকে চিহ্নিত করে সহজ শর্তে ঋণের ব্যবস্থা করা হয়েছে। এ পর্যন্ত ৩৩.৬ লক্ষ আবেদন পত্র জমা পড়েছে। যার মধ্যে ১৭.৩ লক্ষের ঋণ মঞ্জুর করা হয়েছে এবং ১২.৭ লক্ষকে ঋণ দেওয়া হয়েছে।
প্রধানমন্ত্রী আবাস যোজনায় এ পর্যন্ত ১.৯ কোটি গৃহ নির্মাণের জন্য অনুমোদন দেওয়া হয়েছে। এর মধ্যে বিভিন্ন পর্যায়ে ৭০ লক্ষ গৃহের নির্মাণ কাজ চলছে। অন্যদিকে, ৪০ লক্ষ গৃহ ইতিমধ্যেই প্রাপকদের হাতে তুলে দেওয়া হয়েছে।
দেশের ১৮ টি শহরে মেট্রো রেল ব্যবস্থা করা হয়েছে।
প্রধানমন্ত্রীরদপ্তর
সীমান্তবর্তী গ্রাম হেম্য’তে নলবাহিত পানীয় জল পৌঁছনোর প্রশংসা করলেন প্রধানমন্ত্রী
নয়াদিল্লি, ১২ মে, ২০২৩
প্রধানমন্ত্রী শ্রী নরেন্দ্র মোদী আজ সীমান্তবর্তী গ্রাম হেম্য’তে নলবাহিত পানীয় জল পৌঁছে যাওয়ায় সন্তোষ প্রকাশ করেছেন।
কেন্দ্রীয় মন্ত্রী শ্রী গিরিরাজ সিং - এর এক ট্যুইটের প্রত্যুত্তরে প্রধানমন্ত্রী বলেছেন, “এই কাজ প্রত্যেক ভারতীয়কে গর্বিত করবে। সীমান্তবর্তী এলাকাগুলিতে উন্নয়নমূলক কাজকর্মে গতি আসায় আনন্দবোধ করছি। দশকের পর দশক ধরে আমাদের সীমান্তবর্তী অঞ্চলগুলি উপেক্ষিত হয়েছিল। কিন্তু, এখন সেখানকার উন্নয়নকে অগ্রাধিকার দেওয়া হচ্ছে”।
PG/MP/SB
(
প্রধানমন্ত্রীরদপ্তর
বড়দিন উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ২৫ ডিসেম্বর, ২০১৮
প্রধানমন্ত্রী শ্রী নরেন্দ্র মোদী বড়দিন উপলক্ষে দেশবাসীকে শুভেচ্ছা জানিয়েছেন।
এক বার্তায় প্রধানমন্ত্রী বলেছেন, “প্রত্যেককে বড়দিনের শুভেচ্ছা। ভগবান যীশু খ্রীস্টের মহান শিক্ষা স্মরণ করি। সেই সঙ্গে, এক করুণাপূর্ণ এবং সামঞ্জস্যময় সমাজ গঠনেও তাঁর প্রয়াসগুলিকে স্মরণ করি”।
CG/BD/SB
(Visitor Counter : 90
মন্ত্রিসভারঅর্থনৈতিকবিষয়সংক্রান্তকমিটি
সরকার ন্যাশনাল এক্সপোর্ট ইন্স্যুরেন্স অ্যাকাউন্ট  কর্মসূচি চালিয়ে যাওয়া এবং পাঁচ বছরে ১ হাজার ৬৫০ কোটি টাকা অনুদান হিসাবে দেওয়ার প্রস্তাব অনুমোদন করেছে
নয়াদিল্লি, ২৯ সেপ্টেম্বর, ২০২১
রপ্তানি ক্ষেত্রের অগ্রগতিতে নরেন্দ্র মোদীর নেতৃত্বাধীন সরকার একগুচ্ছ পদক্ষেপ নিয়েছে। এই লক্ষ্যে সরকার আজ ন্যাশনাল এক্সপোর্ট ইন্স্যুরেন্স অ্যাকাউন্ট  কর্মসূচিতে অনুদান হিসাবে ১ হাজার ৬৫০ কোটি টাকার তহবিল যোগান দেওয়ার প্রস্তাব অনুমোদন করেছে। ২০২১-২২ থেকে ২০২৫-২৬ পর্যন্ত পাঁচ বছরে এই তহবিল যোগান দেওয়া হবে।
ভারত থেকে প্রোজেক্ট রপ্তানি বাড়াতে ২০০৬ সালে এনইএআই ট্রাস্ট গঠিত হয়। এই ট্রাস্টের জাতীয় ও কৌশলগত তাৎপর্য রয়েছে। এনইএআই ট্রাস্ট স্বল্প ও দীর্ঘমেয়াদী ভিত্তিতে প্রোজেক্ট রপ্তানি ক্ষেত্রে সহায়তা দিয়ে থাকে। ভারত থেকে প্রোজেক্ট রপ্তানির ক্ষেত্রে ক্রেতাদের সঙ্গে আর্থিক লেনদেনের সম্পর্ক গড়ে তুলতে এনইএআই ট্রাস্ট আমদানি-রপ্তানি ব্যাঙ্ককে সহায়তা দিয়ে থাকে।
এনইএআই ট্রাস্টে মূলধন যোগানের ফলে প্রোজেক্ট রপ্তানির বিরাট সম্ভাবনাময় বাজারে অংশীদারিত্ব বাড়াতে ভারতীয় প্রোজেক্ট রপ্তানিকারীদের সহায়তা মিলবে। একইভাবে, প্রোজেক্ট রপ্তানির সঙ্গে সঙ্গে দেশে উৎপাদন ক্ষেত্রে অগ্রগতি হবে। সরকার এনইএআই ট্রাস্ট – এর জন্য যে ১ হাজার ৬৫০ কোটি টাকা অনুদান হিসাবে তহবিল যোগানের প্রস্তাব দিয়েছে, তার ফলে ট্রাস্টের আর্থিক ক্ষমতা আরও বাড়বে এবং ট্রাস্টের পূর্ণ ক্ষমতার সদ্ব্যবহার ঘটিয়ে ৩৩ হাজার কোটি টাকার প্রোজেক্ট রপ্তানি করা সম্ভব হবে। পক্ষান্তরে, দেশে উৎপাদিত পণ্য সামগ্রীর পরিমাণ প্রায় ২৫ হাজার কোটি টাকায় পৌঁছবে।
প্রোজেক্ট রপ্তানির ক্ষেত্রে গড়ে ভারতে উৎপাদিত ৭৫ শতাংশ কন্টেন্ট বা সামগ্রী থাকার ফলে প্রায় ১২ হাজার শ্রমিক চিরাচরিত উৎপাদন ক্ষেত্রে যুক্ত হওয়ার সুযোগ পাবেন। এমনকি, উৎপাদন ক্ষেত্রের সঙ্গে যুক্ত বিভিন্ন অনুসারি শিল্পে মোট শ্রমিকের সংখ্যা বেড়ে ২ লক্ষ ৬০ হাজার হবে।
উল্লেখ করা যেতে পারে, স্বল্প ও দীর্ঘ মেয়াদী-ভিত্তিতে প্রোজেক্ট রপ্তানির প্রসারে ২০০৬ সালে এনইএআই ট্রাস্ট গঠিত হয়। বাণিজ্যিক দিক থেকে সম্ভাবনাময় ও কৌশলগত গুরুত্ব রয়েছে, এমন প্রোজেক্টগুলিতে এনইএআই সাহায্য করে থাকে। এনইএআই কেন্দ্রীয় সরকারের কাছ থেকে ২০২১ সালের ৩১ মার্চ পর্যন্ত ৩ হাজার ৯১ কোটি টাকার অনুদান তহবিল পেয়েছে। প্রতিষ্ঠার পর থেকে এনইএআই ২০২১ - এর ৩১ অগাস্ট পর্যন্ত ৫২টি দেশে ২১৩টি ক্ষেত্রে ৫৩ হাজার কোটি টাকার প্রকল্পের সঙ্গে যুক্ত হয়েছে।
কেন্দ্রীয় সরকার গত কয়েক বছরে রপ্তানি সম্পর্কিত যে সমস্ত কর্মসূচি ও উদ্যোগ নিয়েছে, তার মধ্যে উল্লেখযোগ্য কয়েকটি হ’ল – কোভিড-১৯ মহামারীজনিত পরিস্থিতির দরুণ বৈদেশিক বাণিজ্য নীতির মেয়াদ বাড়িয়ে ২০২১-এর ৩০ সেপ্টেম্বর পর্যন্ত করেছে। কোভিড-১৯ এর সময় নগদের যোগান দিতে যাবতীয় বকেয়া মেটাতে ৫৬ হাজার ২৭ কোটি টাকা দিয়েছে। রপ্তানিকৃত পণ্যের ওপর শুল্ক ও কর মকুব সম্পর্কিত নতুন কর্মসূচি শুরু করেছে। এই কর্মসূচিতে ২০২১-২২ অর্থবর্ষে ১২ হাজার ৪৫৪ কোটি টাকা মঞ্জুর করা হয়েছে। বস্ত্র ক্ষেত্রের ওপর কেন্দ্র ও রাজ্য কর প্রত্যাহার করা হয়েছে এবং কর প্রত্যাহারের এই সুবিধা ২০২৪ সালের মার্চ পর্যন্ত বাড়ানো হয়েছে। বাণিজ্যিক পরিকাঠামো ও বিপণনের প্রসারে ট্রেড ইনফ্রাস্ট্রাকচার ফর এক্সপোর্ট স্কিম, মার্কেট অ্যাক্সেস ইনিশিয়েটিভ স্কিম এবং ট্রান্সপোর্ট অ্যান্ড মার্কেটিং অ্যাসিস্ট্যান্স স্কিম চালু হয়েছে।
CG/BD/SB
(
অসামরিকবিমানপরিবহণমন্ত্রক
পোর্ট ব্লেয়ার বিমান বন্দরে নতুন টার্মিনাল ভবন
নয়াদিল্লী, ১৬ সেপ্টেম্বর, ২০২০
পোর্ট ব্লেয়ারে বীর সাভারকার আন্তর্জাতিক বিমান বন্দর খুব শীঘ্রই একটি নতুন টার্মিনাল ভবন পেতে চলেছে। এই নতুন টার্মিনাল ভবনের নির্মান কাজ চলছে। বর্তমানে এই বিমান বন্দর দিয়ে ১৮ লক্ষ যাত্রী যাতায়াত করে থাকেন। যাত্রীদের যাতায়াতের সুবিধার কথা বিবেচনা করে ভারতীয় বিমান বন্দর কর্তৃপক্ষ ৭০০ কোটি টাকা ব্যয়ে নতুন সুসংহত টার্মিনাল ভবন নির্মাণের কাজ হাতে নিয়েছে।
৪০ হাজার ৮৩৭ বর্গ কিলোমিটার এলাকা জুড়ে এই নতুন টার্মিনাল ভবনটি তৈরি করা হবে। ব্যস্ত সময়ে ১২০০ যাত্রী যাতায়াতে সুবিধা থাকবে এই টার্মিনাল ভবনে। বছরে ৫০ লক্ষ যাত্রী যাতায়াত করতে পারবেন। তিন তলা বিশিষ্ট নতুন ভবনটিতে নিচের তলায় দূরবর্তী যাত্রীদের যাতায়াত ও পরিষেবার সুবিধা রয়েছে। এর ওপরের তলায় যাত্রীদের যাত্রার জন্য প্রবেশের দরজা ও প্রস্থানের দরজা রয়েছে। প্রথম তলে থাকছে আন্তর্জাতিক যাত্রীদের লাউঞ্জের সুবিধা।
বিশ্বমানের এই ভবনটি সম্পূর্ণ শীততাপ নিয়ন্ত্রিত হবে। ২৮টি চেকিং কাউন্টার থাকবে। ৩টি যাত্রী বোর্ডিং ব্রিজ, ৫টি কনভেওর বেল্ট উইথ ইন- লাইন স্ক্যান ব্যবস্থাপনা এবং অত্যাধুনিক অগ্নি নির্বাপণ ব্যবস্থাপনা সহ যাত্রীদের সুবিধায় নানা ব্যবস্থা থাকছে। গাড়ি, ট্যাক্সি, বাসের জন্য পর্যাপ্ত পার্কিং-এর সুবিধাও থাকবে এখানে।
প্রকৃতির সঙ্গে ভারসাম্য বজায় রেখে এই টার্মিনালটি তৈরি করা হচ্ছে। টার্মিনালের ছাদে স্কাই লাইটের ব্যবস্থা থাকবে, যার মাধ্যমে ১০০ শতাংশই প্রাকৃতিক আলো টার্মিনালের ভিতরে প্রবেশ করতে পারবে। এই টার্মিনালের ৬৫ শতাংশ কাজ সম্পূর্ণ হয়েছে। নির্ধারিত সময়সূচি মেনে ২০২১ সালের মাঝামাঝিতে এই নতুন টার্মিনাল ভবনের কাজ সম্পূর্ণ হবে।
(CG/SS/NS
কয়লামন্ত্রক
২০২০-২১ অর্থবর্ষের শেষ ত্রৈমাসিকে কয়লা উত্তোলনে বৃদ্ধি
নয়াদিল্লি, ২৯ জুলাই, ২০২১
২০২০-২১ অর্থবর্ষের চতুর্থ তথা শেষ ত্রৈমাসিকে দেশে কয়লা উত্তোলনের পরিমাণ গত তিনটি ত্রৈমাসিকের তুলনায় বেশি ছিল। আলোচ্য অর্থবর্ষের চতুর্থ ত্রৈমাসিকে কয়লা উত্তোলন / সরবরাহের খতিয়ান নিম্নরূপ :
|
|
ত্রৈমাসিক 
|
|
উত্তোলন 
|
|
প্রথম 
|
|
১৪৪.৩৪৩
|
|
দ্বিতীয় 
|
|
১৫৮.৪৬৬
|
|
তৃতীয় 
|
|
১৮৬.৮২১
|
|
চতুর্থ 
|
|
২০১.২৫৮
সেন্ট্রাল ইলেক্ট্রিসিটি অথরিটির কাছ থেকে পাওয়া তথ্যানুযায়ী, ২০২০-২১ অর্থবর্ষ এবং চলতি ২০২১-২২ অর্থবর্ষের এপ্রিল-জুন পর্যন্ত সময়ে ত্রৈমাসিক ভিত্তিতে কয়লা-ভিত্তিক বিদ্যুৎ উৎপাদন কেন্দ্রগুলি থেকে উৎপাদনের পরিমাণ নিম্নরূপ :
|
|
অর্থবর্ষ
|
|
ত্রৈমাসিক
|
|
কয়লা-ভিত্তিক উৎপাদন 
|
|
২০২০-২১
|
|
প্রথম 
|
|
১৯৮.৯
|
|
দ্বিতীয় 
|
|
২৩০.৩
|
|
তৃতীয় 
|
|
২৪৪.৪
|
|
চতুর্থ 
|
|
২৭৭.৩
|
|
২০২১-২২
|
|
প্রথম 
|
|
২৫৬.৭
২০২০-২১ অর্থবর্ষের প্রতিটি ত্রৈমাসিকে কয়লা-ভিত্তিক বিদ্যুৎ উৎপাদনের পরিমাণে ধারাবাহিক অগ্রগতি লক্ষ্য করা গেছে। এছাড়াও, ২০২১-২২ অর্থবর্ষের প্রথম ত্রৈমাসিকে কয়লা-ভিত্তিক উৎপাদনের পরিমাণ ২০২০-২১ অর্থবর্ষের প্রথম ত্রৈমাসিকের তুলনায় প্রায় ২৯ শতাংশ বৃদ্ধি পেয়েছে।
লোকসভায় বৃহস্পতিবার এই তথ্য দেন কয়লা, খনি এবং সংসদীয় বিষয়ক শ্রী প্রহ্লাদ যোশী।
CG/BD/DM/….29th July, 2021……
(Visitor Counter : 89
সারওরসায়নমন্ত্রক
কোভিড-১৯ মোকাবিলায় স্বাস্থ্য পরিচর্যা ক্ষেত্রে গবেষণা ও উন্নয়নমূলক উদ্যোগ গ্রহণ করবে সেন্ট্রাল ইন্সটিটিউট অফ প্ল্যাস্টিকস্ ইঞ্জিনিয়ারিং অ্যান্ড টেকনোলজি
নয়াদিল্লি, ২৭ মে, ২০২০
 স্বাস্থ্য পরিচর্যা ক্ষেত্রে গবেষণা ও উন্নয়নমূলক কর্মসূচি গ্রহণ করতে চলেছে। এই কর্মসূচির আওতায় জাতীয় স্তরের এই অগ্রণী প্রতিষ্ঠানটি বিশ্ব স্বাস্থ্য সংস্থা এবং আইএসও-র নীতি-নির্দেশিকা মেনে পিপিই কিট ও অন্যান্য সামগ্রী তৈরি করবে।
ক্যাবিনেট সচিবের নির্দেশের প্রেক্ষিতে সিআইপিইটি প্রতিষ্ঠানটি স্বাস্থ্য পরিচর্যা ক্ষেত্রে গবেষণা ও উন্নয়নমূলক কর্মসূচি গ্রহণের পরিকল্পনা নিয়েছে। সেই অনুসারে, এই প্রতিষ্ঠানের তিনটি শাখায় আইএসও এবং বিশ্ব স্বাস্থ্য সংস্থার নীতি-নির্দেশিকা মেনে পিপিই কিট ও অন্যান্য স্বাস্থ্য সুরক্ষার সামগ্রী উৎপাদন করা হবে। ইতিমধ্যেই এই প্রতিষ্ঠানের পক্ষ থেকে করোনা ভাইরাসের মোকাবিলায় স্বাস্থ্য কর্মী, কৃষক, শ্রমিক, পুলিশ কর্মী সহ অন্যান্য ক্ষেত্রের কর্মীদের স্বার্থে ফেস শিল্ড উদ্ভাবন করেছে। এই প্রতিষ্ঠানের জয়পুর, লক্ষ্ণৌ এবং মাদুরাই কেন্দ্রে ফেস শিল্ড উৎপাদনের কাজ চলছে।
সিআইপিইটি-র পক্ষ থেকে স্বাস্থ্য পরিচর্যা ক্ষেত্রে গবেষণা ও উন্নয়নমূলক কর্মসূচি গ্রহণের জন্য ৯ সদস্যের একটি বিশেষজ্ঞ দল গঠন করা হয়েছে। এই দলটি গবেষণা ও উন্নয়ন ক্ষেত্রে প্রযুক্তিগত পরামর্শ দেবে। এই প্রতিষ্ঠানের পক্ষ থেকে পিএম কেয়ার্স তহবিলে ১৮ লক্ষ ২৫ হাজার টাকা দান করা হয়েছে। প্রতিষ্ঠানের কর্মীরা তাঁদের একদিনের বেতন জমিয়ে এই টাকা পিএম কেয়ার্স তহবিলে দান করেছে।
CG/BD/SB
প্রধানমন্ত্রীরদপ্তর
কম্বোডিয়ার প্রধানমন্ত্রীর দায়িত্ব গ্রহণ করায় ডঃ হুন মানেত-কে অভিনন্দন প্রধানমন্ত্রীর
নয়াদিল্লি, ২৪ অগাস্ট, ২০২৩
কম্বোডিয়ার প্রধানমন্ত্রীর দায়িত্ব গ্রহণ করায় ডঃ হুন মানেত-কে প্রধানমন্ত্রী শ্রী নরেন্দ্র মোদী অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেন, “কম্বোডিয়ার প্রধানমন্ত্রীর দায়িত্ব গ্রহণ করায় @Dr_Hunmanet_PM-কে অভিনন্দন। আমি ভারত ও কম্বোডিয়ার মধ্যে ঐতিহাসিক বন্ধুত্বপূর্ণ সম্পর্ককে আরও মজবুত করতে এবং আপনার সঙ্গে একযোগে কাজ করতে আগ্রহী @peacepalace_kh”।
AC/PM/SB
(
পরিসংখ্যানএবংকর্মসূচিরূপায়ণমন্ত্রক
অর্থনৈতিক সমীক্ষা ২০১৯ – ভারতের ৫ ট্রিলিয়ন ডলারের অর্থনীতিধর দেশ হয়ে ওঠার লক্ষ্যে এক দিশা-নির্দেশ : ভারতের মুখ্য পরিসংখ্যানবিদ
নয়াদিল্লি, ০৪ জুলাই, ২০১৯
ভারতের মুখ্য পরিসংখ্যানবিদ এবং পরিসংখ্যান তথা কর্মসূচি রূপায়ণ মন্ত্রকের সচিব শ্রী প্রবীণ শ্রীবাস্তব অর্থনীতির বিভিন্ন ক্ষেত্রে গুরুত্বদান এবং ৫ ট্রিলিয়ন মার্কিন ডলারের অর্থনীতিধর দেশ হয়ে ওঠার লক্ষ্যে ২০১৯ – এর অর্থনৈতিক সমীক্ষায় যে দিশা-নির্দেশ দেওয়া হয়েছে, তাকে তিনি সমর্থন জানিয়েছেন। তিনি আরও বলেছেন, আর্থিক অগ্রগতির বিভিন্ন ক্ষেত্রে লগ্নি বৃদ্ধির বিভিন্ন কৌশল জ্বালানি হিসাবে কাজ করবে। এর ফলে, উৎপাদনশীলতা যেমন বাড়বে, তেমনই ক্রয় ক্ষমতা বৃদ্ধি পাবে এবং বিনিয়োগের মাধ্যমে সঞ্চয়ের সম্ভাবনা তৈরি হবে।
শ্রী শ্রীবাস্তব অন্যান্য বিকাশশীল অর্থনীতিধর দেশগুলির আর্থিক বুনিয়াদী ব্যবস্থার সঙ্গে ভারতের তুলনা করে বলেছেন, এবারের অর্থনৈতিক সমীক্ষায় সার্বিক উন্নতির দৃষ্টিভঙ্গী বজায় রেখে অর্থনৈতিক ভারসাম্য অর্জনের পন্থা দেখানো হয়েছে। সমীক্ষায় সরকারের ‘বেটি বাঁচাও, বেটি পড়াও’, ‘স্বচ্ছ ভারত মিশন’ প্রভৃতি সফল কর্মসূচিগুলির কথাও বিশেষভাবে উল্লেখ করা হয়েছে। সমীক্ষায় ক্ষুদ্র ও মাঝারি শিল্প সংস্থাগুলির জন্য বিনিয়োগের পাশাপাশি, উৎপাদনশীলতা ও কর্মসংস্থান সৃষ্টির লক্ষ্যে শ্রম সংস্কারের কথাও উল্লেখ করা হয়েছে বলে তিনি জানান। সাধারণ মানুষের ক্ষমতায়নের মাধ্যমে অর্থনীতির বিকাশ ঘটতে পারে বলে সমীক্ষায় যে কথা উল্লেখ করা হয়েছে, তার প্রেক্ষিতে মন্ত্রক ইতিমধ্যেই একাধিক পদক্ষেপ গ্রহণ করেছে।
CG/BD/SB
(Visitor Counter : 106
প্রধানমন্ত্রীরদপ্তর
দেশের ১৯তম বন্দে ভারত এক্সপ্রেস ট্রেন চালু হচ্ছে আগামীকাল
গোয়ার মাদগাঁও রেল স্টেশন থেকে ট্রেনটির যাত্রা সঙ্কেত দেবেন প্রধানমন্ত্রী
নয়াদিল্লি, ২ জুন, ২০২৩
গোয়ার প্রথম বন্দে ভারত এক্সপ্রেস ট্রেনটির সূচনা হচ্ছে আগামীকাল। প্রধানমন্ত্রী স্বয়ং এই বিশেষ ট্রেনটির যাত্রা সঙ্কেত দেবেন সকাল ১০-৩০ মিনিট নাগাদ। গোয়ার মাদগাঁও রেল স্টেশন থেকে যাত্রা শুরু করবে রাজ্যের প্রথম বন্দে ভারত এক্সপ্রেস।
প্রধানমন্ত্রীর ‘মেক ইন ইন্ডিয়া’ এবং ‘আত্মনির্ভর ভারত’-এর চিন্তাভাবনাকে অনুসরণ করে অত্যাধুনিক প্রযুক্তিতে তৈরি এই বন্দে ভারত এক্সপ্রেস মুম্বাই ও গোয়ার মধ্যে দ্রুত রেল সংযোগ গড়ে তুলবে। গতি এবং স্বাচ্ছন্দ্য দুই-ই যাত্রীরা উপভোগ করতে পারবেন এই ট্রেনটিতে ভ্রমণের মাধ্যমে। প্রসঙ্গত উল্লেখ্য, এটি হল দেশের ১৯তম বন্দে ভারত ট্রেন।
মুম্বাইয়ের ছত্রপতি শিবাজি মহারাজ টার্মিনাস এবং গোয়ার মাদগাঁও স্টেশনের মধ্যে চলাচল করবে এই বন্দে ভারত ট্রেনটি। গন্তব্যে পৌঁছতে এটির সময় লাগবে সাড়ে সাত ঘন্টার মতো। ফলে অন্যান্য দ্রুতগামী ট্রেনের তুলনায় ভ্রমণের ক্ষেত্রে সময়ের সাশ্রয় ঘটবে ১ ঘন্টার মতো।
দেশীয় প্রযুক্তিতে নির্মিত এই ট্রেনটিতে বিশ্বমানের সমস্ত রকম সুযোগ-সুবিধা রয়েছে। ‘কবচ’ প্রযুক্তির সাহায্যে এতে গড়ে তোলা হয়েছে উন্নতমানের সুরক্ষা ও নিরাপত্তা ব্যবস্থা। এই ট্রেনটি চালু হওয়ার সঙ্গে সঙ্গে গোয়া এবং মহারাষ্ট্র – এই দুটি রাজ্যের পর্যটন শিল্পও আরও প্রসার লাভ করবে বলে আশা করা হচ্ছে।
CG/SKD/DM/
(
প্রধানমন্ত্রীরদপ্তর
ডিআরডিও-র প্রাক্তন মহানির্দেশক ডঃ ভি এস অরুণাচলমের প্রয়াণে শোকপ্রকাশ প্রধানমন্ত্রীর
নতুন দিল্লি, ১৭ আগস্ট, ২০২৩
প্রধানমন্ত্রী শ্রী নরেন্দ্র মোদী ডিআরডিও-র প্রাক্তন মহানির্দেশক ডঃ ভি এস অরুণাচলমের প্রয়াণে গভীর শোকপ্রকাশ করেছেন।
প্রধানমন্ত্রী এক ট্যুইটবার্তায় বলেছেন;
“ডঃ ভি এস অরুণাচলমের মৃত্যুতে ভারতের বিজ্ঞান জগতে এবং কৌশলগত বিশ্বে বড় শূন্যতার সৃষ্টি হল। তাঁর জ্ঞান ও গবেষণার প্রতি নিষ্ঠা সর্বদাই বিশেষ ভাবে স্মরণ করা হবে। ভারতের নিরাপত্তা জগতকে মজবুত করতে তাঁর বিশেষ ভূমিকা রয়েছে। শোকসন্তপ্ত পরিবার পরিজন ও শুভানুধ্যায়ীদের জানাই সমবেদনা। ওম শান্তি।”
AC/PM/AS
(
নহারোল অমসুং শান্ন-খোৎনবগী মন্ত্রালয়
শ্রী অনুরাগ সিংহ থাকুরনা হয়েং উত্তর প্রদেশদা খেলো ইন্দিয়া য়ুনিবর্সিতী গেম্স ২০২২গী লোগো, মাস্কোত, জর্সী অমসুং এন্থেম হৌদোক্লগনি
গেম্স অসি রাজ্যগী কোনুং লখনৌগী মথক্তা বরানাসি, নোইদা অমসুং গোরখপুরদা পাংথোক্কনি
য়ুথ এফিয়ার্স অমসুং স্পোর্তসকী কেন্দ্র মন্ত্রী শ্রী অনুরাগ সিংহ থাকুরনা মে ৫দা লখনৌগী গোমতি নগরদা লৈবা ইন্দিরা গান্ধী প্রতিস্থানদা খেলো ইন্দিয়া য়ুনিবর্সিতী গেম্স ২০২২ গী লোগো, মাস্কোত, জর্সী অমসুং এন্থেম হৌদোক্লগনি।
খেলো ইন্দিয়া য়ুনিবর্সিতী গেম্সকী ৩শুবা এদিসন অসি মে ২৩দগী জুন ৩ ফাওবা পাংথোক্লগনি; হৌদোকপগী থৌরমনা লখনৌগী বাবু বনারসি দাস য়ুনিবর্সিতীদা মে ২৫দা মতম লেপ্লে।
উত্তর প্রদেশকী মুখ্য মন্ত্রী শ্রী য়োগি অদিত্যনাথ, য়ুথ এফিয়ার্স অমসুং স্পোর্তসকী রাজ্য মন্ত্রী শ্রী নিসিথ প্রামনিক, উত্তর প্রদেশকী স্পোর্তস মিনিস্তর শ্রী গিরিশ চন্দ্র য়াদবনা অতোপ্পা শক্নাইরবশিংগা লোয়ননা হৌদোকপগী থৌরমদা শরুক য়াগনি।
কে.আই.য়ু.জি.গী পাংথোক্কদৌরিবা এদিসন অসিদা লৈবাক্কী তোঙান তোঙানবা মফমশিংদা লৈরিবা য়ুনিবর্সিতী ২০০ হেনবদগী এথেলেত ৪৭০০ হেনবনা শরুক য়াদুনা অপুনবা শরুক য়াবা ৭০০০ হেল্লবা য়াই। এদিসন অসিদা পাংথোক্কদবা স্পোর্তস দিসিপ্লিনগী মশিং অসি ২১ ওইদুনা য়ুনিবর্সিতী গেম্সকী পুৱারীদা হৌজিক ফাওবগী খ্বাইদগী ৱাংবসু ওইরি। অহানবা ওইনা রোৱিংসু মনুং চলহল্লে।
গেম্স অসি রাজ্যগী কোনুং লখনৌগী মথক্তা বরানাসি, নোইদা অমসুং গোরখপুরদা পাংথোক্কনি। শুতিং কম্পিতিসন্না নই দিল্লীগী দা. কার্নি সিংহ শুতিং রেঞ্জদা পাংথোক্কনি। অহানবা ওইনা রোৱিংগুম্বা ৱাতর স্পোর্তসসু খেলো ইন্দিয়া য়ুনিবর্সিতী গেম্সকী শরুক অমা ওইরগনি। ইন্দিজেনস স্পোর্তস দিসিপ্লিন অনি হায়বদি মালাখম্ব অমসুং য়োগাসন অসি কর্নাতকাদা পাংথোকখিবা খেলো ইন্দিয়া য়ুনিবর্সিতী গেম্সকী হৌখিবা এদিসনগী শরুক ওইখি অমদি এদিসন অসিগীসু শরুক ওইগনি। গেম্স অসি দি.দি. স্পোর্তস অমসুং ও.তি.তি. প্লেতফোর্মশিংদসু লাইব তেলেকাস্ত তৌগনি।
প্রতিরক্ষামন্ত্রক
সার্ভের আধুনিক প্রযুক্তি ব্যবহার করে তিন বছরের কিছু বেশি সময়ের মধ্যে প্রতিরক্ষা মন্ত্রক ১৭.৭৮ লক্ষ একর জমিতে সার্ভের কাজ করেছে
জমি-জমা সংক্রান্ত বৃহত্তম এই সার্ভের ফলে ডিজিটাল ইন্ডিয়া উদ্যোগে দ্রুত সিদ্ধান্ত গ্রহণের পক্ষে সুবিধা হবে
নয়াদিল্লী, ৯ জানুয়ারি, ২০২২
প্রতিরক্ষা মন্ত্রকের ডিফেন্স এস্টেট অফিসের নথিপত্র অনুযায়ী প্রাপ্ত তথ্যে জানা যায় মন্ত্রকের ১৭.৯৯ লক্ষ একর জমি রয়েছে। এরমধ্যে ৬২টি প্রজ্ঞাপিত ক্যানটনমেন্ট এলাকায় ১.৬১ লক্ষ একর জমি রয়েছে। ক্যানটনমেন্টের বাইরে বিভিন্ন স্থানে যে ১৬.৩৮ লক্ষ একর জমি আছে তার মধ্যে ১৮ হাজার একর জমি রাজ্য সরকারগুলি বা অন্যান্য সরকারি দপ্তর ব্যবহার করে।
প্রতিরক্ষা মন্ত্রকের জমির সীমানা স্পষ্টভাবে নির্ধারণের ক্ষেত্রে এবং সঠিকভাবে সীমা নির্ধারণের জন্য জমির সার্ভে করার প্রয়োজন রয়েছে। এর সাহায্যে জমি সংক্রান্ত সর্বশেষ তথ্য, মানচিত্র তৈরি এবং প্রতিরক্ষা মন্ত্রকের জমি অবৈধভাবে কেউ ব্যবহার করলে তা চিহ্নিত করা সম্ভব। মূলত এই বিষয়গুলি বিবেচনা করে ২০১৮এর অক্টোবর থেকে মন্ত্রকের জমি সার্ভে করার কাজ শুরু হয়। স্বাধীনতার পর এই প্রথম প্রতিরক্ষা মন্ত্রকের জমি সার্ভে করা হলো। একাজে অত্যাধুনিক প্রযুক্তি ব্যবহার করা হয়েছে। এছাড়াও বিভিন্ন রাজ্য সরকারের রাজস্ব সংগ্রহকারী দপ্তরগুলিও এই কাজে সাহায্য করেছে। দেশজুড়ে ৪ হাজার ৯০০টি অঞ্চলে সার্ভের কাজ করা হয়। এই কাজে ইলেট্রনিক টোটাল স্টেশন  এবং ডিফারেন্সিয়াল গ্লোবাল পজিশনিং সিস্টেম এর মতো সার্ভের অত্যাধুনিক প্রযুক্তির সাহায্য নেওয়া হয়েছে। এছাড়াও ড্রোন ও কৃত্রিম উপগ্রহের মাধ্যমেও নানা তথ্য সংগ্রহ করা হয়েছে। প্রথমবারের মতো রাজস্থানের প্রতিরক্ষা মন্ত্রকের লক্ষ লক্ষ একর জমি সার্ভে করার জন্য ড্রোনের সাহায্য নেওয়া হলো। সার্ভেয়ার জেনারেল অফ ইন্ডিয়ার সহায়তায় পুরো কাজটি করতে কয়েক সপ্তাহ সময় লেগেছে। আগে এই কাজ করতে কয়েক বছর লেগে যেতো। প্রতিরক্ষা মন্ত্রকের বিভিন্ন স্থানে থাকা জমির বিষয়ে কৃত্রিম উপগ্রহের সাহায্যও নেওয়া হয়েছে। এছাড়াও ভাবা অ্যাটমিক রিসার্চ সেন্টারের সহযোগিতায় ত্রিমাত্রিক মডেলিং প্রযুক্তি ব্যবহার করে পার্বত্য অঞ্চলে প্রতিরক্ষা মন্ত্রকের জমির সার্ভের কাজ করা হয়।
পাশাপাশি হায়দ্রাবাদের ন্যাশনাল রিমোট সেন্সিং সেন্টারের সহায়তায় কৃত্রিম উপগ্রহের সাহায্যে প্রতিরক্ষা মন্ত্রকের যেসব জমি অবৈধ দখলদারদের কাছে চলে গেছে সেগুলি শনাক্ত করা সম্ভব হয়েছে। সীমান্ত সংক্রান্ত বিবাদের নিষ্পত্তির জন্য রাজস্ব আধিকারিকদের সাহায্য নেওয়া হবে। এই প্রক্রিয়ায় ইতিমধ্যেই তাঁদের সঙ্গে মতবিনিময় করা হয়েছে। ন্যাশনাল রিমোট সেন্সিং সেন্টার এবং ন্যাশনাল ইন্সটিটিউট ফর জিও ইনফোমেটিক সায়েন্স অ্যান্ড টেকনোলজির মতো শীর্ষস্থানীয় প্রতিষ্ঠানগুলি সার্ভের কাজে সহায়তা করেছে। জমি সংক্রান্ত সমীক্ষার এই কাজটিতে ন্যাশনাল ইন্সটিটিউট অফ ডিফেন্স এস্টেট ম্যানেজমেন্ট সাহায্য করেছে। এই বিপুল কর্মযজ্ঞটি অত্যাধুনিক প্রযুক্তির সাহায্য ছাড়া এতো দ্রুত সম্পন্ন করা সম্ভব হতোনা। আজাদী অমৃত মহোৎসবের অঙ্গ হিসেবে কেন্দ্র অত্যাধুনিক প্রযুক্তির মাধ্যমে বিভিন্ন মন্ত্রকের জমির সার্ভে করার যে কাজ শুরু করেছে এটি সেই উদ্যোগেরই ফসল।
CG/CB/NS
(Visitor Counter : 137